Karang sebuah tulisan dalam bahasa Betawi yang bernada deskriptif dan panjangnya 1 paragraf.

Semue orang emang pastinye udeh tau kalo kite kagak bakal selamenye idup. Ade saatnye kite semue bakal ngalamin sekarat ato ngedeket ame ajal. Ninggalin orang-orang nyang disayang, peliaran di rume, makanan kedemenan, ame ngebayangin bakal sendirian terus di akherat sonoh, emang jadi ketakutan tesendiri buat orang-orang. Enih umum tejadi. Apelagi kalo baca artikel dari medis ato keagamaan soal tejadinye sekarat nyang pasti bakal jaoh lebi sakit dibanding kalo lagi ngidep penyakit selame idup. Kagak ade orang nyang mao sakit, apelagi kalo tingkat sakitnye di atas rate-rate ampe badan kite ndiri kagak nyanggup ngadepinnye makanye lebi milih buat berenti bepungsi. Rase takut ame enih pase juge ade dampak baenye kadang. Kite sebage manusie, bise bae-bae nyiapin bekel buat di keidupan selanjutnye. Terus bebuat bae!